作者:陸龜蒙
標題:奉和襲美太湖詩二十首：崦裡
內容:山橫路若絕，轉楫逢平川。川中水木幽，高下兼良田。溝塍墮微溜，桑柘含疏煙。處處倚蠶箔，家家下魚筌。騃犢臥新fO，野禽爭折蓮。試招搔首翁，共語殘陽邊。今來九州內，未得皆恬然。賊陣始吉語，狂波又凶年。吾翁欲何道，守此常安眠。笑我掉頭去，蘆中聞刺船。餘知隱地術，可以齊真仙。終當從之遊，庶複全於天。